《李伯纪丞相挽诗 其四》
宋代·曾开

昔造东都第，斯文得典型。谬蒙蕃下榻，亲见鲤趋庭。

雁序相先后，鸿飞独杳冥。至今鸾鹄峙，梧竹养修翎。

作者简介：赣州人，徙居河南府，字天游。徽宗崇宁二年进士。曾从游酢学，与刘安世交。累擢起居舍人，权中书舍人。掖垣草制，多所论驳，忤时相意，左迁太常少卿。高宗时为刑部侍郎，上言增补禁军，迁礼部侍郎兼直学士院。忤秦桧，罢知婺州，改徽州，以病免。卒年七十一。